Diari Oficial de la Generalitat Valenciana


Sumari del DOGV 5038, del 29-06-2005 (2005/7560)

Informació pública del pla parcial, l'alternativa tècnica i la proposició juridicoeconòmica del programa d'actuació integrada del sòl urbanitzable industrial sector B i el corresponent projecte d'urbanització.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5038

Data del DOGV
:   29-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7560


Organisme emissor
:   Ajuntament de la Llosa de Ranes

Tipus de document
:   Anunci

Informació pública del pla parcial, l'alternativa tècnica i la proposició juridicoeconòmica del programa d'actuació integrada del sòl urbanitzable industrial sector B i el corresponent projecte d'urbanització. [2005/M7560]
  
En compliment del que disposen els articles 46, 52 i 53 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa públic que per Acord de la Junta de Govern Local de 22 d'abril de 2005, s'ha resolt sotmetre a informació pública, per un termini de 20 dies, el pla parcial, l'alternativa tècnica i la proposició juridicoeconòmica del programa d'actuació integrada del sòl urbanitzable industrial sector B i el corresponent projecte d'urbanització, redactats d'ofici per l'Ajuntament que afecta una superfície de 83.411,00 metres quadrats, dels quals 46.769,00 metres quadrats es destinen a parcel·les edificables i 36.642,00 metres quadrats a zones verdes, equipaments, vials i aparcaments, que limita pel nord, amb la carretera VV 1031; pel sud, amb el sòl no urbanitzable comú de la Llosa de Ranes; per l'est, amb el sòl no urbanitzable comú de la Llosa de Ranes i per l'oest, amb l'avinguda de la Constitució del sòl urbà en 220 metres lineals i amb la resta de sòl no urbanitzable comú de la Llosa de Ranes.
  
Durant el termini d'informació pública regirà el que disposen els esmentats preceptes, i, per tant, podran formular-se al·legacions sobre el pla parcial, l'alternativa tècnica del programa i el projecte d'urbanització, que podran ser objecte de pública consulta en l'Ajuntament, podran presentar-se altres alternatives tècniques, serà pertinent la pròrroga per 20 dies addicionals si, durant els 10 primers dies d'informació pública, alguna persona es comprometera a presentar una alternativa tècnica substancialment distinta a l'inicial i prestara caució d'allò, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques es celebrarà a les 12.00 hores del dia següent hàbil a la conclusió del termini per presentar-les i, durant els 10 dies següents, les actuacions podran ser objecte de consulta i al·legacions i els competidors podran associar-se unint les seues proposicions.
  
Pel present edicte es procedeix igualment a la notificació de l'acord de la Junta de Govern Local als titulars afectats desconeguts o amb domicili desconegut, que són els següents:
  
Parcel·la 2 Referència cadastral: 8621573QV9042P3944WM Titular: María Josefa Vidal Pavía.
  
Parcel·la 3 Referència cadastral: 8500504DF6150I9598YC Titular: Concepción Montell Victoria.
  
Parcel·la 40 Referència cadastral: 4702884UC6391I7487NF Titular: José Ramón Aznar Aparicio.